Φόρμια

Η Φόρμια είναι αρχαιότατη παραθαλάσσια πόλη της Δ. Ιταλίας, στο νομό Λάτσιο, βόρεια της Καμπανίας, στην επαρχία της Λατίνας. Βρίσκεται στο μυχό του Κόλπου της Γαέτας, του αρχαίου Καιάτα ή Καιήτου κόλπου, του Τυρρηνικού πελάγους, επί της αρχαία Αππίας οδού και της σύγχρονης σιδηροδρομικής γραμμής Ρώμη – Φόρμια – Νεάπολη. Το 1928 αριθμούσε περίπου 12.000 κατοίκους. Σήμερα φθάνει τις 37.000. Διαθέτει εργοστάσια ζυμαρικών, ελαιουργεία καθώς και καλό λιμένα.

Ιστορία
Η Φόρμια είναι η των αρχαίων Ελλήνων «Φορμίαι». Το 338 π.Χ. κηρύχθηκε “civitas sine suffragio”, ενώ το 188 π.Χ. απέκτησε πολιτικά δικαιώματα. Υπέφερε όμως πολλά από πειρατείες και από τον Σίξτο Πομπήιο. Αργότερα αναδείχθηκε «ισοπολίτις πόλη» (municipium) και επί Αδριανού κατέστη ρωμαϊκή αποικία. Λόγω του ωραίου κλίματός της η Φόρμια (Φορμίαι) αποτέλεσαν θέρετρο πολλών Αυτοκρατόρων μεταξύ των οποίων και του Κικέρωνα που φονεύθηκε σ΄ αυτή την πόλη.

Μνημεία
Αξιόλογα μνημεία της πόλης είναι το αρχαίο καστέλιο, η ρωμαϊκή δεξαμενή (1ος αιώνας π.Χ.), ο ναός του Αγίου Ιωάννη του Βαπτιστή ε Λορέντζο που κτίσθηκε το 841, ο ναός του Αγίου Λουκά του 11ου αιώνα κ.ά.

Πηγές

 * "Μεγάλη Ελληνική Εγκυκλοπαίδεια Δρανδάκη" τομ.ΚΔ΄, σελ.117.

Κατηγορία: Πόλεις της Ιταλίας Κατηγορία: Ιστορική γεωγραφία Κατηγορία: Ρωμαϊκή ιστορία

Formia Formia Formia Formia Formia Formia Formia Formia Formia フォルミア Formia Formia Formia Fórmias Формия Formia Formiae Формія Formia Formia